ஐபிஎல் பரபரப்புகளே இன்னும் ஓயவில்லை, அதற்குள் சாம்பியன்ஸ் டிராஃபி ஜுரம் பற்றவைக்கப்பட்டிருக்கிறது. விராட் கோலி முதல் டிவில்லியர்ஸ் வரை `இந்த முறை நாங்கதான் சாம்பியன்' எனத் தீர்க்கமாக நம்புகிறார்கள். எட்டு அணிகளுக்கும் இந்த ஆசை இருந்தாலும், கோப்பை ஓர் அணிக்குத்தானே சாத்தியம். நான்கு ஆண்டுகளுக்குப் பிறகு நடக்கும் சாம்பியன்ஸ் டிராஃபியை முத்தமிட, அத்தனை வீரர்களும் துடிக்கிறார்கள். வரும் ஜூன் 18-ம் தேதி கோப்பையை வெல்லப்போகும் அணி எது, ஒவ்வோர் அணியின் ப்ளஸ் மைனஸ் என்ன, வெற்றி - தோல்வி வாய்ப்பில் இதுவரையிலான வரலாறு போன்றவற்றை அலசும் மினி தொடர் இது.